AJAKOHAST OTSE TAEVAST
"Aga Jeesus...jättis Naatsareti ning asus elama Kapernauma,
mis on järve ääres, Sebuloni ja Naftali piirkonnas." (Mt.4:13)
"Sel päeval läks Jeesus kodunt välja ja istus järve äärde." (Mt.13:1)
Just selles paigas me täna olemegi.
Tere tulemast Kapernauma!
Tegu on nö Jeesuse linnaga - paigaga, kus Jeesus elas.
Lugedes evangeeliumeid, sa näed,
et üsna paljugi sellest ajast, mis Jeesusel oli - u 3,5-4 aastat,
viibis Ta Galileas ja teistelgi aladel, kus Kapernaum asub.
Kapernaum ise aga oli Tema püsiv elukoht.
Nagu ka Pia alustuseks luges, siis Jeesus tuli Naatsaretist,
mis on siit pisut lõuna poole.
Ta tuli Kaanani kaudu, kus Ta ka tegi oma esimese ime.
Kui aga lugeda Johannese evangeeliumit,
siis selle 1. peatükis on koht,
kus Ristija Johannes seisis seal ja viitas Jeesusele,
öeldes, et Jeesus on Jumala Tall, kes kõrvaldab kõik maailma patud.
Küsid nüüd, kus see veel toimus? See toimus Betsaidas.
Betsaida on siit u 10-15. km kaugusel
ja seal elasid nii Andreas, Peetrus, Filippus kui teisedki tulevased jüngrid.
Osa neist vendadest küsis Jeesuse käest, kus Ta kodu on,
mispeale Jeesus ütles: "Tulge ja vaadake!"
Ma ei tea, kas nad tegid seda kohe või mitte,
aga üks, mis on kindel, on see,
et need, kes elasid Betsaidas, kolisid siia Kapernauma.
Sest üsna peagi peale seda võime lugeda sellest,
kuidas Jeesus külastas Peetruse ämma,
sest Peetrus elas ka Kapernaumas.
Nii et nad kolisid siia.
Usun, et sellega on selline lugu, et kui Jeesus tegutseb,
siis meil on oluline mitte vaid istuda
ja imetleda distantsilt kõike, mis toimub,
vaid et me kaasaksime end kogu loosse.
Tänapäevalgi on nii, kus võime nuriseda,
et me kodukandis ei toimu suurt palju midagi
ja et meil pole ehk võimalusi osaleda jumalateenistustelgi.
Kuid aegajalt tuleb ka meil endil liikuda või kolida,
et jõuda neile asjadele lähemale.
Et siis, me kas saame Jeesuse asjad toimima omaenda kogukonnas,
või me kolime lähemale,
võttes seal vastu kõik selle, mida Jeesus on tegemas.
Me isegi oleme pidanud kolima.
Me kolisime algul Rootsi, kui vajasime tööd
ja hiljem Uppsalasse,
kus oli väga tugev piiblikool ja kus õpetati usku täis Jumala Sõna.
Ka Püha Vaimu ligiolu oli seal väga tugev,
mistõttu me kolisimegi sinna.
Seda eesmärgiga võtta vastu seda kõike,
aga samas ka hakata kandma edasi seda kõike,
mida Jeesus Uppsalas tol ajal tegi.
Peale seda kutsus Jumal meid väga selgelt tagasi Soome,
mida me ka tegime.
Nii et, kolimises pole midagi ohtlikku.
Me ei peaks mõtlema: "Oo, ma olen sündinud ja elanud siin
ja siia ma ka suren ning siia mind maetakse!"
Kõige olulisem on siiski otsida Jeesust
ja ma usun, et see on ka see, mida Peetrus ja kõik teised tegid.
Nad otsisid seda, mis Jeesusel oli.
Kui Jeesus kutsus neid vaatama, kus Ta elab,
siis nad läksid Temaga kaasa ja olid kogu päeva koos Temaga.
Või vähemalt mõne tunni nad olid koos Temaga.
Ma ei usu, et nad istusid seal vait kui tukunuiad.
Ega nad soomlased olnud!
Nad olid juudid, mistõttu nad vestlesid omavahel,
esitasid küsimusi ja olid üllatunud teatud asjade üle.
Eeldavasti küsisid nad sedagi mitmeid kordi,
mis oli ikka Jeesuse missioon
ja miks Ristija Johannes oli Ta kohta öelnud,
et Ta on Jumala Tall, kes kõrvaldab kogu maailma patu.
Nii Jeesus kindlasti ka kinnitas neile,
et Tal on üks taevalik kutse ja ülesanne, mille pärast Ta on tulnud.
Ta ütles, et Jumal on Ta Isa, kes on Teda läkitanud.
See kõik pakkus neile palju huvi.
See pakkus neile lausa nii palju huvi,
et kui Jeesus hiljem siin samas rannas ja piirkonnas ringi kõndis,
siis Ta kohtas neid samu vendi, kuna nad olid kalamehed.
Selles järves oli palju kalu ja on endiseltki veel.
Jeesus nägi neid ja ütles: "Järgnene mulle!"
Meestel aga oli enne seda kutset olnud pisut aega vestelda Temaga
ja mõelda kõigi nende asjade üle,
mistõttu nad olid ka kohe valmis järgnema Talle.
Usun, et Jeesuse strateegia on jätkuvalt selline,
et kui Ta kõnetab inimesi, siis Ta ei sunni neid millekski vägisi,
vaid Ta kõnetab ja kutsub meid, näidates samas, kes Ta on.
Paljud inimesed on käinud nii pühapäevakoolis kui leeris.
Vanem põlvkond sai koolis ka usuõpetust,
mistõttu meil on teatud arusaam sellest, kes Jeesus on.
Sellest, et Ta on tulnud taevast, surnud ristil jne.
Kuid mingi hetk saabub aeg, kus Jeesus ütleb: "Järgne mulle!"
Usun, et see hetk võib olla su jaoks just praegu, mil me saadet vaatad.
Jeesus kutsub sind
ja sinu asi on teha sama, mida Peetrus, Andreas, Siimon
ja paljud teised tegid,
jättes kõik selle, mis neil oli ja minnes Jeesuse järel.
See ei tähenda, et peame olema vastutustundetud
jättes kogu oma elu sinnapaika.
Vaid see tähendas ühte pööret ja muutust nende elus,
kus nad olid ükskõik, mis hinna eest valmis järgima Jeesust.
Olen ütlemata rõõmus selle üle, et olen ka ise selle otsuse langetanud.
Nüüd aga oleme siis Jeesuse linnas - Kapernaumas sees,
olles teel sünagoogi.
Siin on tehtud palju väljakaevamisi ja siin on palju põnevat vaatamist.
Üsna üllatav on näha,
et tolleaegsed majad olid üsna lähestikku.
On ilmselge, et tol ajal polnud autoteid ega midagi,
aga need majad olid ikka väga lähestikku.
Näevad ka väga väikesed välja.
Väikesed tõesti, kuid samas ehitati ka kõrgusesse,
ehk siis järeltulev põlvkond ehitas omale oma pesa
maja ülemisele korrusele.
Siin aga on see sünagoog,
kus Jeesus ühtpidi alustas oma teenistusega.
On öeldud, et Jeesus tuli siia.
Markuse 1:21 on öeldud: "Ja nad tulid Kapernauma.
Ja Jeesus läks kohe järgmisel hingamispäeval sünagoogi
ja hakkas õpetama."
Nii et, siia Ta tuli.
Siin on näha nii Jeesuse-aegne algupärane osa sünagoogist,
kui ka hiljem uuesti üles ehitatud osa.
Kuid siin kohas see sünagoog iga juhul oli
ja siia ka Jeesus tuli.
Samas kirjakohas on ka öeldud,
et inimesed "olid vapustatud tema õpetusest".
Ehk siis, Jeesuse õpetus erines tavapärasest.
Huvitav on see, et tänapäeval tundub olevat sama lugu.
Niipea, kui Jeesus sekkub elaval moel mõnda olukorda - ka kogudustes,
tekkib üks liikumine, mis tõmbab inimesi ligi.
Nad tahavad kuulda ja saada osa sellest,
mida Jeesusel on neile pakkuda.
Nad tahavad näha ja kogeda Tema väge.
Nii nagu needki, kes muidu on Tema vastu.
Sama lugu oli ka Jeesuse ajal.
"Ja nad olid vapustatud tema õpetusest,
sest ta ei õpetanud neid nõnda nagu kirjatundjad,
vaid nagu see, kellel on meelevald."
Küsid nüüd, mida see kõik tähendab?
Usun, et küsimus on võidmises - Püha Vaimu ligiolus,
mis tingib selle, et küsimus on millegi teistsuguse-, elava- ja reaalsega.
Küsimus pole isegi selles, kas kogu loos on midagi või mitte,
vaid selles, kas see võetakse vastu või mitte.
"Ja nende sünagoogis oli inimene, kelles oli rüve vaim, ja see kisendas:
Mis on meil asja sinuga, Jeesus Naatsaretlane?
Kas sa oled tulnud meid hukkama? Ma tean, kes sa oled: Jumala Püha!”
Ja Jeesus sõitles teda: Jää vait ja mine temast välja!”
See oli üsnagi tavaline, et kui Jeesus oli liikvel -
nii oma kodulinnas kui igalpool mujalgi,
et Ta ajas välja kurje vaime.
Nii algas ka Ta teenistus ühtpidi sellega,
et Ta ajas kurjad vaimud välja.
Kurjad vaimud ka lahkusid
ja inimesed olid hämmingus, et mis nüüd juhtus?
Nad pidasid seda uueks ja võimsaks õpetuseks.
Tuleb tuttav ette, mis?
Sageli väidetakse, et õpetuses on midagi erilist,
kuigi küsimus pole alati vaid õpetuses.
Loomulikult oli tol ajal tegu ka uue õpetusega,
sest nad polnud harjunud nägema,
et keegi võiks ka selliselt kurje vaime välja ajada.
Kuid eristavaks teguriks oli tegelikult hoopis vägi -
Jumala Vaim, kes avaldas oma mõju.
Markuse 1:27 ütleb: "Tema vaid käsutab rüvedaid vaime,
ja need kuulavad tema sõna!”
Ja kohe levis kuuldus temast..."
Kuuldus Jeesusest levis. Temast hakati rääkima.
Tavaliselt nii ongi, et kui Jeesus on tegutsemas,
siis hakatakse omavahel - naabrite, sugulaste või koguduse keskel
rääkima sellest, mida Jeesus on tegemas.
"Oled sa kuulnud, mis Jyväskylas või Helsingis juhtus?"
See on see,
kuidas kuuldused Jeesuse tegudest levivad.
Ühtlasi aga usun,
et kõigist neist kuuldustest ei saa kuidagi jätta välja Jumala väge.
Paulus ütles hiljem,
et ta ei läinud rahva juurde ilusate ja veenvate sõnadega,
vaid kindlate tunnistustega sellest, et Jumal ja Tema vägi olid temaga.
Usun, et nii see ka on.
Näeme seda nii Piiblist kui läbi ajaloo
kui tänapäevalgi,
et kui Jeesus on liikvel, siis see on alati seotud väega.
Usun, et Jeesuse tegutsemisega käis kaasas vilgas tegevus.
Näeme seda Piiblistki, et see polnud nii,
et kord kusagil juhtus midagi
ja siis järgmine kord juhtus midagi alles nädala pärast.
Ei. Paljud asjad sündisid kõik ühel ja samal päeval.
Kui Jeesus oli sellest mehest rüvedad vaimud välja ajanud,
läksid nad sünagoogist ära.
Nad läksid koju.
Kas siis pärastlõunast teed või kohvi jooma - mida iganes.
Nad läksid Jaakobuse ja Johannesega
Siimona ja Andrease koju.
See annab taaskord tunnistust sellest, et Peetrus oli Kapernauma kolinud.
Nad läksid Siimona koju, kelle ämm lamas palavikuga voodis.
Esitan vahel ikkaküsimuse, kas Peetrus oli abielus?
Kuna tal aga oli ämm olemas, siis see juba vihjab teatud suunas.
Ehk siis - Peetrusel oli naine ja võimalik, et lapsedki.
Seda viimast me täpselt ei tea.
Igal juhul, nad olid kolinud lähemale Jeesusele,
nad järgisid ja teenisid Teda
ning isegi ämm tuli nendega kaasa.
Mis võib ehk viidata sellele, et ta võis hoida Peetruse lapsi.
Ma ei tea. Piiblis pole seda öeldud.
Sa kujutad ette, et nii võis olla. - Just.
Samas usun, et see on õige asi.
Kuid Markuse 1:30 öeldud:
"Aga Siimona ämm lamas voodis palavikus.
Ja otsekohe räägiti Jeesusele temast."
Nad olid märganud, kuidas asjad sündisid väe tõttu
ja inimeste elud muutusid.
Ja nüüd oli seal see palavikus ämm...
Tead Pia, mulle meeldib see,
sest kõik meid tabavad haigused pole sugugi eluohtlikud.
Igaüks meist on aegajalt palavikus - nii suured kui väikesed.
Aegajalt tuleb ette viirushaigusi ja palavikku, mis kerkib 38-39 kraadini
Kui palavik juba kõrgemaks läheb, peab otsima abi ja võtma rohtu.
Kuid seal see ämm oli siis palavikuga voodis,
jaksamata midagi teha
ja Piiblis on öeldud, et nad rääkisid sellest Jeesusele.
Me peaks seda rohkem tegema,
pannes rohkem oma käsi haigete peale.
Palugem rohkem!
Seda nii kodustes olukordades kui sugulaste keskel olles.
Me võime paluda teistega koos ja üksteise eest,
nähes Jumala väge üha enam ja enam vabanemas.
Sest see hakkab juba ära tüütama, kui öeldakse:
"Oo, tänapäeval juhtub nii vähe
ja sedagi vaid siin-seal, kui Jumal tahab."
See pole nii.
Jumal soovib seda endiselt
ja Ta tahe on, et teeksime seda, mida Ta on käskinud meil teha.
Ja nii nad ka tegid.
"Ja Jeesus astus ta juurde, võttis tema käest kinni
ja aitas ta üles."
Jeesusel olid veidi jõulisemad võtted, kui ta haigete eest palvetas.
"Võttis tema käest kinni ja aitas ta üles.
Ja palavik lahkus Siimona ämmast ning ta teenis neid."
Siin on nüüd teine iva - kui Jeesus puudutas seda ämma,
siis palavik lahkus ja naine tõusis püsti.
Ta ei jäänud oma voodisse lebama,
öeldes: "Pean ikka veel paar päeva taastuma peale palavikku.
Eks siis näis, kuidas jõud taastub.
Pean midagi sööma ka veidi."
Ei!
Ta tõusis üles ja valmistas Jeesusele süüa.
Nii nagu kõigile teistelegi jüngritele.
Ta teenis neid.
Usun, et selles peitubki ususamm.
Küsimus polnud vaid Jeesuses ja Tema väes,
vaid ka selles, et see naine tegi ususammu,
tõustes püsti ja tehes, mis õige.
Kinnitus sellest, et sel päeval juhtus veel erinevaid asju,
peitub järgmises salmis - Markuse 1:32.
"Aga õhtu jõudes..."
Nad olid kurjad vaimud välja ajanud, Peetruse ämm oli terveks saanud
ja neil oli hoog sees.
"Aga õhtu jõudes, kui päike oli loojunud,
toodi Jeesuse juurde kõik haiged ja kurjast vaimust vaevatud."
Pane tähele - Jeesuse juurde toodi kõik haiged
ja kurjast vaimust vaevatud.
Tänapäeval me jääme koju ootama,
et äkki Jumala Vaim ilmutab pastorile,
et ta tuleks mu juurest kodunt läbi ja palvetaks koos minuga.
See kõik on väga hea, kuid tead, mida tol ajal tehti
ja mida meiegi peaks tegema?
Nad tõid kõik haiged Jeesuse juurde.
Miks me siis ei võiks võtta oma haigeid pereliikmeid
kaasa mõnele sellisele jumalateenistusele,
kus palvetatakse haigete eest ja pannakse käed nende peale,
ajades ühtlasi ka kurje vaime välja.
Sest neid on palju.
Ära mitte väidagi, et kurjade vaimude aeg on möödas.
See pole möödas.
Hoopis vastupidi.
On inimesi, kes on uurinud seda teemat
ja märganud,
et tänapäeval on palju, palju rohkem kurjadest vaimudest vaevatud inimesi,
kui mida on ammu aega nähtud.
"Aga õhtu jõudes toodi Jeesuse juurde
kõik haiged ja kurjast vaimust vaevatud;
terve linn oli kogunenud maja ukse ette."
Nii et, seal oli palju abivajajaid
ja palju pealtvaatajaid, kes imestasid selle kõige üle.
Osa arutles kogu nähtu üle, samas kui teised said puudutatud.
Jeesuse tegevus oli elav asi.
"Ta tervendas paljusid, kes põdesid mitmesuguseid haigusi,
ning ajas välja palju kurje vaime
ega lubanud kurjadel vaimudel rääkida,
sest need teadsid, kes ta on."
Siin loos on näha paljusid haigeid ja kurjadest vaimudest vaevatuid.
Küsid nüüd: "Kas haige inimene on ka kurjadest vaimudest vaevatud?"
Mitte tingimata.
Kuid samas võib ka vahel olla nii, et kuri vaim põhjustab mõnda haigust.
Sel juhul pole meil muud teha, kui need kurjad vaimud välja ajada.
Pea alati meeles,
et see, kes elab sinu sees, on suurem kui see, kes on maailmas.
Kui me otsime Jeesust ja alistume Talle, öeldes:
"Issand, Sa ise ütlesid,
et me saame tegema suuremaid imesid ja tunnustähti
kui need, mida Sa ise tegid."
Me näeme Piiblist, mida Jeesus tegi.
Johannes ütles selle kohta,
et kui hakata panema kirja kõiki Jeesuse poolt tehtud tegusid,
ei mahuks need kõigisse maailma raamatutessegi ära.
Ja ometi ütles Jeesus, et me saame tegema suuremaid asju.
Seda vähemalt selles võtmes,
et kui Jeesus oli sõltuv omaenda ihust,
olles nii siin Kapernaumas, vahel Jeruusalemmas kui mujalgi.
Ehk siis, Ta sai korraga olla vaid seal, kus Ta reaalselt oli.
Tänapäeval aga elab Jeesus nii sinus kui minus,
olles esindatud üle kogu maailma.
Jeesus tegutseb ööd ja päevad üle kogu maailma.
Seetõttu ärgem ka jäägem liiga kinni asjadesse, millega me pole harjunud,
sest kui Jeesus tegutseb,
saabki sündima asju, millega me pole harjunud.
Kuid kui Jeesus midagi teeb, siis Ta ka teeb
ja meil pole muud öelda kui: "Tänu Jumalale!
Oled teretulnud me keskele näitama, et oled muutumatu Jeesus.
Oled see sama eile, täna ja igavesti."
Las me paluda su eest.
Tõsta oma käed, asetades ühe neist oma südamele
ja ütle: "Jeesus, tule puuduta ja vabasta mind."
Issand, Sina tunned ja tead igat üht, kes on tõstnud oma käe
ja tulnud Su palge ette just praegu.
Issand, las Su vägi tulla esile nii võimsalt,
et igaüks võiks kogeda Jeesusest lähtuvat väge,
mis tervendab, vabastab, taastab, muudab, aitab
ja on hea meie vastu.
Mitte keegi, kes usub Jeesusesse, ei jää häbisse.
Toome Sulle kogu kiituse ja au, öeldes, et armastame Sind Jeesus.
Aamen.
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Kui soovid toetada TV7 tööd, helista 900 1777 (hind 7. euri),
või tee pangaülekanne, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas